## Rješenje o utvrđivanju nastanka obveze objavljivanja ponude za preuzimanje društva PAN-Trgopromet d.d., Đakovo Marinku Mikuliću iz Donjih Andrijevaca

### NN 134/2004 (27.9.2004.), Rješenje o utvrđivanju nastanka obveze objavljivanja ponude za preuzimanje društva PAN-Trgopromet d.d., Đakovo Marinku Mikuliću iz Donjih Andrijevaca

# KOMISIJA ZA VRIJEDNOSNE PAPIRE REPUBLIKE HRVATSKE

2393

Na teme­lju
odredbi članka 32. stavak 7. Zakona o preuzima­nju dioničkih društava (»Narodne
novine« br. 84/02, 87/02 i 120/02), Komisija za vrijednosne papire Republike Hrvatske,
u predmetu utvrđiva­nja postoja­nja obveze objav­ljiva­nja ponude za preuzima­nje
trgovačkog društva PAN-TRGOPROMET d.d., Đakovo, Hrvatskih velikana 10, na
sjednici održanoj 21. rujna 2004. godine, donijela je

## RJEŠENJE

I. Utvrđuje
se da je za Marinka Mikulića iz Do­njih Andrijevaca, Grob­ljanska bb i trgovačko
društvo PAN-Papirna industrija d.o.o. Do­nji Andrijevci dana 26. ve­ljače 2003.
godine nastala obveza objav­ljiva­nja ponude za preuzimanje trgovačkog društva
PAN-TRGOPROMET d.d. Đakovo, Hrvatskih velikana 10.

II. Ovo
rješe­nje objavit će se u »Narodnim novinama«.

```
Obrazloženje
```

Izdavatelj
PAN TRGOPROMET d.d. Đakovo (da­lje: Izdavate­lj) je javno dioničko društvo u
smislu članka 114. Zakona o tržištu vrijednosnih papira, jer teme­ljni kapital iznosi
53.220.700,00 kuna i ima više od 100 dioničara.

Marinko
Mikulić je shodno odredbama članka 2. stavka 6. Zakona dana 26. ve­ljače 2003.
godine stekao na teme­lju ugovora o kupoprodaji 19.345 dionica Izdavate­lja što
zajedno sa 26.144 dionica istog Izdavate­lja koje već ima iznosi ukupno 45.579
dionica odnosno 8,56% od ukupnog broja glasova koje daju dionice Izdavate­lja s
pravom glasa.

Marinko
Mikulić je osnivač i jedini član trgovačkog društva PAN TRGOPROMET d.d. Do­nji
Andrijevci, pa sukladno odredbama članka 8. stavka 2. i 3. točke a), b), d)
Zakona iste osobe zajednički djeluju.

Sukladno
odredbama članka 8. stavka 7. Zakona glasovima stjecate­lja pribrajaju se
glasovi osoba koje s ­njim zajednički djeluju, što znači da se 45.579 dionica
pribrajaju kojima raspolaže II-okriv­ljenik, što ukupno iznosi 497.400 dionica
Izdavate­lja odnosno 93,45% glasova od ukupnog broja glasova koje daju dionice
Izdavate­lja s pravom glasa.

Sukladno odredbama članka 4. stavka 1. Zakona osoba
koja stekne dionice izdavate­lja kojima, zajedno s dionicama koje već ima,
prelazi prag od 25% od ukupnog broja glasova koje daju dionice izdavate­lja s
pravom glasa obvezna je o stjeca­nju bez odgode obavijestiti izdavate­lja,
Komisiju i javnost te objaviti ponudu za preuzima­nje pod uvjetima i na način
određen ovim Zakonom.

Prema odredbama članka 8. stavka 8. Zakona o slučaju
kad jedna od osoba koje zajednički djeluju stekne dionice tako da tim stjeca­njem
nastane obveza objav­ljiva­nja ponude za preuzima­nje, svaka od tih osoba
obvezna je objaviti ponudu za preuzima­nje pod uvjetima i na način određen ovim
Zakonom, a smatra se da je obvezi objav­ljiva­nja ponude za preuzima­nje udovo­ljeno
ako ponudu objavi bilo koja od osoba koje zajednički djeluju.

Slijedom
citiranih odredbi proizlazi da je za I. i II. okriv­ljenika dana 26. ve­ljače
2003. godine nastupila obveza objave ponude za preuzima­nje Izdavate­lja.

Shodno
citiranim odredbama članka 4. stavka 1. Zakona I. i II. okriv­ljenik su bili dužni
o predmetnom stjeca­nju bez odgode obavijestiti Izdavate­lja, Komisiju i
javnost, što nisu učinili čime su počinili prekršaj propisan odredbama članka
35. stavka 2. točke 1. stavka 5. Zakona.

Odredbama
članka 13. stavka 1. Zakona propisano je da je ponudite­lj obvezan u roku od 30
dana od dana nastanka obveze objav­ljiva­nja ponude za preuzima­nje, podnijeti
Komisiji zahtjev za odobre­nje objav­ljiva­nja ponude za preuzima­nje, ponudu i
isprave iz članka 12. istog Zakona.

Marinko Mikulić niti PAN-Papirna indusrija d.o.o. Do­nji
Andrijevci nisu do 28. ožujka 2003. godine, a niti naknadno podnijeli zahtjev
za odobre­nje objav­ljiva­nja ponude za preuzima­nje, ponudu i isprave iz članka
12. istog zakona.

Slijedom navedenog, a sukladno odredbama članka 32.
stavka 7. Zakona o preuzima­nju dioničkih društava kojima je propisano da ako
osoba koja je obvezna objaviti ponudu za preuzima­nje to ne učiniti u zakonskom
roku, Komisija će postoja­nje obveze na objav­ljiva­nje ponude za preuzima­nje
utvrditi rješe­njem, va­ljalo je riješiti kao u točki 1. izreke rješe­nja.

Sukladno odredbama članka 8. stavka 4. Zakona, ovo
rješe­nje objavit će se u Narodnim novinama.

UPUTA O PRAVNOM LIJEKU

Protiv ovog rješe­nja žalba nije dopuštena, ali se
protiv istog može pokrenuti upravni spor podnoše­njem tužbe Upravnom sudu
Republike Hrvatske u roku 30 dana od dana primitka ovog rješe­nja.

Klasa: UP/I-041-02/04-01/104
Urbroj: 567-04/04-9
Zagreb, 21. rujna 2004.

Predsjednik Komisije

**Mi­ljenko Fičor,** v. r.

Rješenje, NN 134/2004-2393